 jem
                                        udskrift
                                             af
                         sø- & handelsrettens dombog
                                       ____________
                                        kendelse
afsagt den 6. marts 2015.
b-18-14
s aps under konkurs
(advokat nete weber)
mod
x
(advokat ole larsen)
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet blev taget under konkursbehandling den 24. januar 2014, og advokat nete
weber blev samtidig udpeget som kurator. x har ifølge en fuldstændig rapport fra erhvervs-
styrelsen siden den 1. april 2013 og frem til den 10. december 2013, hvor skifteretten efter
anmodning fra erhvervsstyrelsen traf beslutning om likvidation og udpegede advokat nete
weber som likvidator, været registreret som direktør i selskabet.
                                                       -2-
påstande
i et processkrift, modtaget i sø- og handelsretten den 27. juni 2014, har kurator nedlagt på-
stand om, at x pålægges konkurskarantæne i tre år.
da x var registreret med ”ukendt adresse”, beskikkede retten i medfør af konkurslovens §
163 den 30. juni 2014 advokat ole larsen for x med henblik på at etablere kontakt med den
pågældende samt at varetage dennes interesser.
efter anmodning fra den beskikkede advokat henvendte retten sig ved brev af 19. august
2014 til københavn politi for at opnå politiets bistand til at skaffe kontakt til x. københavns
politi meddelte i brev af 29. august 2014, at x ifølge cpr-oplysninger var udrejst til et ikke
nærmere specificeret udland den 22. juli 2014.
den 19. september 2014 indrykkede retten annonce i statstidende med oplysning om, at der
var indledt konkurskarantænesag mod x og med opfordring til, at den pågældende kontak-
tede den beskikkede advokat snarest.
hverken retten eller den bekikkede advokat blev kontaktet af x.
sagen er herefter behandlet på skriftligt grundlag.
den beskikkede advokat har i sit svarskrift af 17. oktober 2014 nedlagt påstand om frifindel-
se, subsidiært at der pålægges konkurskarantæne i et af retten fastsat kortere tidsrum end tre
år.
oplysninger i sagen
det hedder i kurators processkrift blandt andet:
       ‛… s aps (herefter ‘selskabet’) blev erklæret konkurs ved dekret afsagt af sø- og handelsrettens skifteret
       den … 2014 på grundlag af en egen konkursbegæring. boets fristdag er den 4. november 2013.
       selskabet var forud herfor taget under tvangsopløsning af sø- og handelsrettens skifteret den 10. decem-
       ber 2013 på grundlag af en opløsningsbegæring af 4. november 2013 fra erhvervsstyrelsen.
                                                    -3-
under konkursboets foreløbige behandling har der været gennemført undersøgelser af dispositioner fore-
taget i regi af selskabet. … (der) fremlægges redegørelser i medfør af konkurslovens § 125, stk. i og 2, af
henholdsvis 13. februar 2014 og 23. maj 2014. redegørelserne indeholder en detaljeret beskrivelse af de
konstaterede forhold, hvortil overordnet henvises.
selskabet blev stiftet med navnet selskab1 aps den 4. oktober 2012 af p1 med en kapital, stor kr.
[80.000]. baseret på konkursboets undersøgelser er det konstateret, at selskabskapitalen ikke blev afregnet
over for selskabet, svarende til at selskabet ikke havde rådighed over den angivne kapital.
selskabets registrerede formål var ‚drive virksomhed med vikarbureau og anden virksomhed beslægtet
hermed.‛
p1 tiltrådte som direktør for selskabet ved stiftelsen af dette, men pågældende fratrådte på ny med angi-
ven ændringsdato den 5. oktober 2012, hvor p2 tiltrådte som direktør for selskabet. registreringerne om
de nævnte ændringer blev først foretaget den 21. november 2012. med angiven ændringsdato den 1. april
2013, hvorom foretoges registrering den 23. april 2013, fratrådte p2, medens x tiltrådte som direktør.
der foretoges ikke yderligere ændringer i selskabets ledelse forud for tvangsopløsningsbegæringen den 4.
november 2013. fuldstændig selskabsudskrift fremlægges …
for selskabet blev der ikke aflagt årsrapport. udskrifter af bogføring, råbalancer, regnskabsbilag m.m. er
ikke udleveret, svarende til, at det ikke har været muligt at fastslå omfanget af selskabets drift, stiftede
forpligtelser m.m., jf. dog tillige nedenfor.
selskabet var registreret i medfør af momsloven og som indeholdelsespligtig arbejdsgiver i medfør af kilde-
skatteloven m.fl. fra 4. oktober 2012, henholdsvis 30. december 2012. der blev ikke foretaget angivelser af
nogen art over for skat.
ved afgørelse af 24. juni 2014 … har skat ændret selskabets moms for perioden fra 1. juli 2013 til 31.
december 2013. det følger af afgørelsen, at skat har konstateret, at selskabet udstedte fakturaer i den
nævnte periode for et samlet beløb, stort kr. 607.500 inkl. moms. fakturaer blev udstedt til selskab2 aps
og selskab3 aps. moms af de udstedte fakturaer udgjorde kr. 121.500. der var foretaget foreløbige fast-
sættelser for 3. og 4. kvartal 2013 med kr. 8.000 pr. kvartal, hvorfor ændringen resulterer i en efterop-
krævning på kr. 105.500.
af sagsfremstillingen følger, at skat havde modtaget kopier af de nævnte fakturaer fra selskabets kun-
der. der var udstedt fire fakturaer over for selskab2 aps for samlet kr. 510.000, medens der kun var ud-
stedt én faktura over for selskab3 aps på kr. 97.500. skat har konstateret, at fakturaer udstedt til sel-
skab2 aps afviger betydeligt i udseende fra den faktura, der blev udstedt over for den anden kunde. det er
videre konkluderet, at fakturaerne ikke opfylder kravene i momsbekendtgørelsens § 61, stk. 5.
videre fremgår det, at skat har indhentet oplysninger fra p/f banknordik angående posteringer på den
for selskabet oprettede bankkonto i perioden fra 5. juli 2013 til 17. september 2013. på kontoen var kredi-
teringer af større beløb på samlet kr. 630.750, hvoraf kr. 616.360 blev overført til p3 (kr. 233.450), p4 (kr.
330.910) og x (kr. 52.000).
på bankkontoen kan ikke konstateres posteringer af almindelige driftsudgifter. selskabet har ikke haft an-
satte i 2013. videre fremgår det:
        ‚samtidig foreligger der ikke oplysninger om, at selskabet har indlejet arbejdskraft fra underleve-
        randører. på den baggrund er det skats opfattelse, at der ikke rådes over arbejdskraft, der kan ud-
                                                     -4-
        lejes til kunder. indsætninger på selskabets bankkonto er overført til konti tilhørende p3, p4 og x.
        selskabets midler ses således ikke anvendt til indlejning af arbejdskraft. på selskabets bankkonto er
        indsat betaling for faktura udstedt af selskab4 aps til virksomheden firma1. der er således en
        sammenblanding af selskaberne s aps og selskab4 aps.
        konklusion:
        det er skats opfattelse, at der ikke er realitet bag fakturaerne udstedt af selskabet. fakturaerne
        anses for fiktive. det er yderligere skats opfattelse, at selskabet er en del af en kæde af underleve-
        randører, der er etableret for at dække over sort arbejdskraft.
        der er særlig henset til,
              at fakturaer udstedt til forskellige kunder afviger betydeligt i udseende,
              at der ikke ses hævninger på bankkonto til almindelige løbende driftsudgifter,
              at indsætninger på selskabets bankkonto overføres til p3, p4 og x, og dermed ikke ses an-
                 vendt til at indleje arbejdskraft,
              at der ikke har været arbejdskraft at udleje, idet selskabet dels ikke har haft ansatte dels ikke
                 ses at have indlejet arbejdskraft,
              at den formelle stifter ikke har kendskab til at selskabet er stiftet,
              at der på selskabets bankkonto indsættes beløb, der vedrører andet selskabs salg.‛
det følger endvidere af afgørelsen, at momsbeløbet skal betales til skat, men at berigtigelse kan ske ved
udstedelse af kreditnotaer over for kunderne. i sidstnævnte tilfælde er det dog tillige et krav, at selskabet
fuldstændigt afværger risikoen for tab af momsindtægter, hvilket forudsætter, at kunder tilbagebetaler he-
le den fratrukne moms til skat.
selskabet må ifølge de foreliggende oplysninger anses at have været anvendt til kædesvig, hvorved skat
er påført tab, hvilket foreløbigt kan opgøres til kr. 121.500, svarende til moms af de udstedte fakturaer, jf.
ovenfor.
det følger af oplysninger fra p/f banknordik, at den bankkonto, der blev anvendt til de oven for nævnte
transaktioner, blev oprettet den 22. maj 2013. aftalen om oprettelse af kontoen var underskrevet af x, der
samtidig fik enefuldmagt til at disponere på bankkontoen.
det bemærkes, at x var registreret som direktør for selskabet i perioden fra den 23. april 2013 og frem til
tidspunktet for tvangsopløsningsbegæringen den 4. november 2013. der er imidlertid endnu ikke frem-
kommet oplysninger, som indikerer, at der var aktiviteter i regi af selskabet forud for den 5. juli 2013
og/eller efter den 17. september 2013, svarende til den periode, der danner grundlag for agterskrivelsen.
det er kurators opfattelse, at de ovenfor beskrevne forhold sammenholdt med afgørelsen fra skat under-
støtter, at x bør pålægges konkurskarantæne.
x må på grund af groft uforsvarlig forretningsførelse anses for at være uegnet til at deltage i ledelsen af
en erhvervsvirksomhed.
ved vurderingen er det tillagt vægt, at selskabet ikke kan konstateres at have haft kapital efter 22. novem-
ber 2012. selskabet ses således ikke at have haft kapital, da xs tiltrådte som direktør for selskabet.
der er ingen oplysninger om, hvor selskabets regnskabsmateriale måtte bero. pligter til at foretage bogfø-
ring og opbevare regnskabsmateriale må anses at være tilsidesatte.
videre er det tillagt betydning, at der ikke blev foretaget angivelser af nogen art over for skat. selskabet
må på grundlag af de foreliggende oplysninger anses at have udstedt fiktive fakturaer og være anvendt til
moms- og skattesvig for at dække over sort arbejdskraft.
                                                         -5-
     x var ene om at kunne disponere over den for selskabet oprettede bankkonto, hvorfra de krediterede beløb
     blev overført til den tidligere direktør og 2 andre personer. retmæssige grundlag for overførsler af samlet
     kr. 616.360 til de 3 personer kan ikke identificeres …‛
det hedder i den beskikkede advokats svarskrift blandt andet:
     ‛… det har ikke været muligt at komme i kontakt med x …‛
det hedder i kurators replik af 28. november 2014 blandt andet:
     ”… sagsfremstillingen udarbejdet på vegne af x efterlader det indtryk, at man gør gældende, at den tid-
     ligere direktør ikke kan pålægges konkurskarantæne, fordi konkursboet — der ikke har kunnet skabe kon-
     takt til ham — ikke har ført tilstrækkeligt bevis for, at virksomheden blev drevet groft uforsvarligt. det
     bemærkes, at advokaten heller ikke har kunnet skabe kontakt.
     de manglende oplysninger om selskabets forhold kan udelukkende tilskrives det forhold, at x har efterladt
     selskabet uden mulighed for, at offentlige myndigheder, kuratorer mfl. kan skabe kontakt til ham.
     formålet med konkurskarantænereglerne er at fratage en person, der har drevet en virksomhed groft ufor-
     svarligt, muligheden for i en periode på som udgangspunkt 3 år at deltage i ledelsen af en erhvervsvirk-
     som hed. formålet med reglerne er tillige at gribe ind over for konkursmisbrug/konkursrytteri.
     i betænkning nr. 1525 om konkurskarantæne side 93f er det om definitionen af, hvad der forstås ved groft
     uforsvarlig forretningsførelse blandt andet anført:
         ‛… er det efter en samlet vurdering konkursrådets opfattelse, at konkurskarantæne kun bør anvendes
         i tilfælde, der både objektivt og subjektivt henseende kan betegnes som grove og har karakter af mis-
         brug af reglerne. som nærmere beskrevet i det følgende er der tale om forhold, hvor gerningsindholdet
         i en strafbestemmelse (i modsætning til en særlovsbestemmelse) typisk objektivt vil være realiseret, og
         hvor den pågældende vil have udvist grov uagtsomhed.‛
     i nærværende sag har skat ved den gennemførte kontrol konstateret forhold, der svarer til moms- og
     skattesvig. det er skats vurdering, at selskabet har været en del af en kæde af underleverandører, der
     har været etableret for at dække over ‘sort’ arbejdskraft.
     der henvises til sagsfremstillingen i processkriftet af 27. juni 2014 samt sagens bilag 6.
     undersøgelserne foretaget af skat har været grundige og baseret på objektivt konstaterbare penge-
     strømme på den for selskabet oprettede bankkonto. resultatet af undersøgelserne viser betydelige og grove
     pligtforsømmelser i forhold til offentlige myndigheder (skat), hvorved disse myndigheder er påført bety-
     delige tab.
     det bemærkes fortsat, at x var registreret som direktør for selskabet i perioden fra den 23. april 2013 og
     frem til tidspunktet for tvangsopløsningsbegæringen den 4. november 2013. de forhold, som skat har
     konstateret, er således pågået i den periode, hvor x var direktør for selskabet.
                                                           -6-
       der er ikke i svarskriftet fremkommet oplysninger, som konkret giver anledning til en ændret bedømmel-
       sen af de af skat afdækkede forhold, hvorfor de af skat konstaterede forhold må lægges til grund for
       bedømmelsen af, om der skal pålægges konkurskarantæne.
       det forhold at relevant regnskabsmateriale ikke har kunnet fremskaffes understøtter blot formodningen
       for, at x ikke har ønsket at varetage selskabets interesser. det bestrides, at den omstændighed, at det ikke
       kan udelukkes, at bogføring har været foretaget, skal tillægges betydning for afgørelsen af sagen.
       udbetalingerne hhv. den 5. august 2013 (kr. 32.000) og den 17. september 2013 (kr. 20.000) under angi-
       velse af, at disse beløb skulle udgøre løn til x, ændrer ikke på den omstændighed, at pengestrømme på
       bankkontoen understøtter, at virksomheden har været drevet groft uforsvarligt.
       tværtimod.
       selskabet foretog ikke angivelser af løn i 2013, og der er ikke grundlag for at antage, at der er svaret a-
       skat af udbetalingerne til x, der dermed også modtog ‘sort’ løn af selskabet.
       et retmæssigt grundlag for overførsler af samlet kr. 616.360 til hhv. p3, p4 og x kan fortsat ikke identifi-
       ceres …‛
den beskikkede advokat har i duplik af 9. januar 2015 meddelt, at kurators replik ikke har
givet anledning til supplerende sagsfremstilling.
synspunkter
kurator har i sit processkrift til støtte for påstanden anført:
       ‛… at selskabets tidligere direktør, x, inden for det sidste år forud for fristdagen, den 4. november 2013,
har drevet virksomheden groft uforsvarligt,
       at x dermed er uegnet til at deltage i ledelsen af en erhvervsvirksomhed, og
       at x derfor skal pålægges konkurskarantæne i tre år.‛
den beskikkede advokat har i sit svarskrift til støtte for sin påstand anført:
       ”… bogføringsmateriale og udarbejdelse af regnskab:
       det er ikke muligt at fastslå, hvorvidt x eller selskabet i øvrigt har bogført i overensstemmelse med bogfø-
       ringslovens bestemmelser herom. der er udelukkende tale om kurators formodning, idet det ikke har været
       muligt for kurator at komme i kontakt med x. det kan derfor ikke udelukkes, at der foreligger en fuld-
       stændig bogføring i selskabet.
                                                         -7-
     yderligere kan der ikke stilles krav om, at selskabet skal aflægge årsregnskab, hvis selskabet er uden mid-
     ler hertil.
     x:
     x har ikke haft nogen usædvanlig vinding ved at være direktør i selskabet. det fremgår af skat’s afgø-
     relse af 24. juni 2014 side 2 (bilag 6), at x den 5. august 2013 har modtaget kr. 32.000 i løn og den 17.
     september 2013 har modtaget kr. 20.000 i løn – en gennemsnitlig månedsløn på kr. 26.000, hvilket ikke er
     usædvanligt for en direktør.
     skat’s afgørelse:
     der er ikke ført bevis for, at x har medvirket eller anstiftet til udstedelse af fiktive fakturaer og dermed er
     skyldig i groft uforsvarlig forretningsførelse.
     der er alene tale om formodninger på baggrund af skat’s opfattelse i en foreløbig afgørelse på baggrund
     af ensidige indhentede oplysninger, at de pågældende fakturaer skulle være fiktive, jf. bilag 6, som alene er
     sendt til kurator efter at x er udtrådt af ledelsen.
     endvidere er der ikke ført bevis for, at selskab2 aps eller selskab3 aps ikke har modtaget den ydelse, der
     ligger til grund for de i bilag 6 oplistede fakturaer.
     bagatelgrænse:
     manglende indberetning og efterfølgende afregning af salgsmoms for kr. 105.500 (beregnet: kr. 121.500
     … fratrukket kr. 16.000 i foreløbige fastansættelser for 3. og 4. kvartal 2013) i den sidste korte periode (2.
     august 2013 til 4. november 2013) før selskabet blevet taget under tvangsopløsning er ikke i sig selv nok
     til at kunne begrunde konkurskarantæne iht. betænkning nr. 1525 om konkurskarantæne side 97ø. ud-
     drag indsat neden for:
          ‛heri ligger også, at det normalt ikke i sig selv vil kunne begrunde en konkurskarantæne, hvis virk-
          somheden alene har tilsidesat pligter til bogføring og angivelse af moms eller a-skat i den sidste korte
          periode, før virksomhedens drift ophørte, eller før virksomheden blev taget under rekonstruktionsbe-
          handling eller konkursbehandling‛.‛
kurator har i sin replik til yderligere støtte for påstanden anført:
     ‛… at det i svarskriftet anførte vedrørende en given bagatelgrænse er uden betydning i situationer, hvor
     der bevidst er disponeret til skade for skat ...‛
den beskikkede advokat har i sin duplik til yderligere støtte for sin påstand anført:
    ‛‛… at x ikke har haft nogen usædvanlig vinding ved at være direktør i selskabet,
     at det alene er skat’s vurdering, at selskabet har været en del af en kæde af underleverandører, der har
                                                          -8-
       været etableret for at dække over sort arbejde,
       at der ikke er ført bevis for, at x har medvirket eller anstiftet til udstedelse af fiktive fakturaer,
       at en eventuel manglende indberetning og efterfølgende afregning af salgsmoms for kr. 105.500 falder
       ind under den bagatelgrænse, der ikke kan medføre konkurskarantæne, hvorfor
       at der i nærværende sag ikke foreligger groft uforsvarlig forretningsførelse, der kan begrunde et pålæg af
       konkurskarantæne…‛.
sø- og handelsrettens afgørelse
efter de foreliggende oplysninger lægger retten til grund, at x var registreret som direktør
for selskabet i perioden 1. april 2013 – 10. december 2013, og at han i denne periode var ene
om at kunne disponere over selskabets bankkonto. retten lægger videre efter oplysningerne
fra skat til grund, at selskabet i perioden deltog i moms- og skattesvig, herunder at selska-
bet medvirkede til at dække over ”sort” arbejde. retten lægger også til grund, at skat som
følge af den anvendte svig er blevet påført et tab på ikke under 212.500 kr. der findes her-
med at være disponeret til skade for skat i et ikke ubetydeligt omfang.
det er ubestridt, at der for den periode, hvor x var registreret som direktør, ikke forefindes
bogføring, der nærmere kan belyse, hvad der er foregået i selskabet. da det ikke har været
muligt, hverken for kurator eller den beskikkede advokat, at komme i forbindelse med x, har
det heller ikke været muligt at få be- eller afkræftet, hvorvidt der faktisk skete bogføring i
selskabet. ansvaret for dette var og er imidlertid xs. det forhold, at det ikke har været mu-
ligt at få kontakt med ham, fjerner ikke dette ansvar.
henset til ovenstående finder sø- og handelsretten samlet set, at x har gjort sig skyldig i
groft uforsvarlig forretningsførelse, og at han derfor er uegnet til at deltage i ledelsen af en
erhvervsvirksomhed.
herefter, og under hensyn til hans handlemåde og omstændighederne i øvrigt, finder sø- og
handelsretten, at det er rimeligt at pålægge x konkurskarantæne, jf. konkurslovens § 157,
stk. 1 og 2.
                                              -9-
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
x betaler sagens omkostninger, herunder også omkostningerne til den beskikkede advokat.
                                    derfor bestemmes:
x pålægges konkurskarantæne i tre år.
x betaler inden 14 dage sagens omkostninger med 22.500 kr.
                                     jeanette melchior
                                            (sign.)
                                         ___ ___ ___
                               udskriftens rigtighed bekræftes
                           sø- og handelsretten, den 6. marts 2015
